Fred. Hvad er der sket?
TIDLIGERE
Godmorgen. Mitch Kessler, min medvært og makker gennem 15 år,
er i dag blev fyret for krænkende adfærd.
Min makker, min tv-ægtemand, er nu en sexkrænker?
Jeg har ikke voldtaget nogen!
Hannah, du ledte efter historier om stærke kvinder.
Tjek det her.
Ja?
Din video har over en million visninger.
Vi vil gerne interviewe dig om, hvorfor videoen er så populær.
The Morning Show?
Jeg er udmattet!
Du virker mere rolig i dag.
Her er også mere behageligt end til en demonstration.
Det må jeg sige.
Folk vil gerne kunne stole på, at den,
der skal fortælle dem sandheden om verden, er en ærlig person.
Det er Cory Ellison. Jeg er leder af tv-selskabet UBA.
Hvad siger du til at mødes til en drink
og tale om din fremtid?
Alex, de ville erstatte dig!
- Hvad? - Det sagde han.
De ville ændre noget.
Fred. Hvad er der sket?
TIDLIGERE
Godmorgen. Mitch Kessler, min medvært og makker gennem 15 år,
er i dag blev fyret for krænkende adfærd.
Min makker, min tv-ægtemand, er nu en sexkrænker?
Jeg har ikke voldtaget nogen!
Hannah, du ledte efter historier om stærke kvinder.
Tjek det her.
Ja?
Din video har over en million visninger.
Vi vil gerne interviewe dig om, hvorfor videoen er så populær.
The Morning Show?
Jeg er udmattet!
Du virker mere rolig i dag.
Her er også mere behageligt end til en demonstration.
Det må jeg sige.
Folk vil gerne kunne stole på, at den,
der skal fortælle dem sandheden om verden, er en ærlig person.
Det er Cory Ellison. Jeg er leder af tv-selskabet UBA.
Hvad siger du til at mødes til en drink
og tale om din fremtid?
Alex, de ville erstatte dig!
- Hvad? - Det sagde han.
De ville ændre noget.
Bradley Jackson. Tak, fordi du ville komme med så kort varsel.
Du er trods alt leder af to afdelinger i et tv-selskab.
Du behøver ikke at lade, som om du er imponeret over, at jeg kom.
- Mmm. - Det forventede du vel?
Jeg vil gerne have en whisky med is. Tak.
Hvad drejer det sig om? Et sent aftenmøde på et hotel...
Nå.
Jeg beklager, men jeg er en af de der mærkelige fyre,
der kun går i seng med kvinder, der er tiltrukket af ham.
Så jeg lægger ikke an på dig.
- Kan du se kvinden derovre? - Ja.
Det er Cecily, min assistent i New York.
Hende går jeg i seng med.
Okay.
Det var for sjov.
Ha-ha.
Jeg er ikke så nem at skræmme.
- Det ses med al tydelighed. - Tak.
- De kender dig vist her.
Ja, jeg kommer her tit.
Nå, Bradley. Hvad er så din historie?
- Min historie? - Ja.
Sikkert den samme som så mange andres.
Jeg voksede op på landet mellem køer og majsmarker
og drømte om et liv, der handlede mindre om gødning og mere mere om idéer.
Ting, der gør en forskel.
Men så voksede jeg op og indså, at gødning faktisk gør en stor forskel.
Det minder ikke om de fleste andres historier.
- Hvad er din historie? - Øh...
Jeg skal nok ikke stille dig spørgsmål,
eftersom du teknisk set er betydningsfuld, men... hvad pokker? Ikke?
"Teknisk set betydningsfuld" er den bedste beskrivelse
af en tv-direktør, jeg har hørt.
Min historie? Jeg var en kvik dreng, min far skred, jeg tog mig af min mor
og svor at blive til noget stort og tvinge alle til at underkaste sig mig.
Hvordan går det så med det?
Ganske godt.
Skål for det.
Ja, for fanden.
Hvad vil du så med mig?
Går du altid ind til møder,
som om du er til afhøring hos fjenden?
Hvis du er så kvik, ved du godt, at det er sådan, møder er.
Hvorfor er du ikke nået længere i karrieren, hvis du er så kløgtig?
Synes du, jeg er for gammel til at være den unge, iltre journalist?
Jeg burde have en lederstilling nu?
Måske.
Du er velbegavet, du er interessant,
og du har det, vi altid er på udkig efter.
Hvad er det, der har holdt dig tilbage?
Det ved jeg ikke.
Det, du ser som noget "friskt" i mig,
er nok det, der har holdt mig tilbage.
Jeg tænker ikke som andre mennesker.
Jeg siger min mening. Jeg hader julelege. Jeg passer ikke ind i skabelonen.
Hvilken skabelon?
Enhver skabelon.
Nå, en særling.
- Hvad? - Det er ikke ondt ment.
Du ville bare møde mig for at se, om jeg var tosset.
Man kan godt mærke, at du er en dygtig interviewer.
Tak.
Ud over at spekulere på om du var skør,
er der også en anden grund til, at jeg ville mødes.
Jeg tror måske godt, vi kan bruge dig som korrespondent i The Morning Show.
Hvad? Måske kan I?
Jeg har kigget lidt på din fortid.
Du har haft mange forskellige job. Du har ry for at være en kulørt type...
To-fuck Jackson er... Det kan jeg forklare...
"To-fuck" hvad?
- Hvad? - Hvad? Nej, jeg sagde det først.
Nej, det var bare pjat.
Jeg vil da gerne høre mere om To-fuck Jackson.
Men lige nu...
...prøver jeg at beslutte mig for, om jeg skal give dig chancen.
Jeg vil bruge Mitch Kessler-skandalen til at genopfinde os selv.
Jeg vil have kvikke hoveder med et friskt syn på tingene.
Tilbyder du mig et job?
Jeg vil ikke træde min producer over tæerne,
men jeg har aftalt et møde mellem dig og Charlie Black i morgen.
Han er producer på The Morning Show.
Jeg ved godt, hvem han er.
Kan du være klar til et møde klokken 9.30 i morgen?
Det kan jeg godt.
- Godt. - Mm.
Tak for den.
Skal jeg ikke høre om To-fuck Jackson?
En anden gang. Jeg må forberede mig. Jeg tager mit arbejde alvorligt.
- Jeg vidste, jeg kunne lide dig. - Hør...
Du kender mig ikke.
Jason.
Hvad laver du her?
Du kan ikke bare komme forbi på den måde længere.
Alex, for fanden.
Jeg havde vores datter i røret. Hun var hysterisk
og spurgte, om jeg vidste, hvor du var.
Jamen jeg er her.
Jeg er hjemme og har det fint.
Jeg ringer til Lizzy og siger, at jeg har det fint. Tak.
Hvor har du været?
Jeg var bare... Jeg kunne ikke sove.
Jeg kunne ikke sove, så jeg gik en tur i parken.
Du gik en tur i parken midt om natten?
- Ja. - I regnvejr?
Altså...
- Hvad sker der, Alex? - Hvad...
- Er du okay? - Ja, jeg er okay.
Jeg gik en tur midt om natten.
Hvornår kan jeg ellers gå en tur i parken uforstyrret?
Hvorfor kigger du sådan? Jeg...
Jeg har haft mit livs værste dag.
Jeg har ikke fået tænkt det hele igennem, så jeg gik sgu en tur.
- Okay. Godt. Ja. - Det er fint.
Vi ses i morgen aften til eventet.
Det forpulede event.
Ja, jeg glæder mig også til det.
- Gør du? - Ja. Godnat.
MITCH KESSLER #METOO-AFSLØRINGER
& ALEX LEVYS REAKTION HJÆLPER THE MORNING SHOWS SEERTAL
Okay.
Pis.
Åh nej.
Alt er udskudt, for efter programmet
skal du mødes med UBA's PR-team og gennemgå aftenens tale.
- De gennemgik den i sidste uge. - Det er fra Freds kontor.
Jeg glæder mig til at se dig få prisen. Jeg har købt en ny kjole.
Den glæder jeg mig til at se.
Hår og makeup hos dig kl. 15. Det står i din kalender.
Jeg er ligeglad med, om det er fra Freds kontor.
Jeg ved, hvad jeg vil sige, og de skal ikke skrive den om.
Ring til dem.
Du må forstå, at de er lidt nervøse for talen.
Det er første gang, du optræder offentligt, siden det skete.
Siger du, at min modtagelse af en pris for lederskab i journalistik,
to dage efter at min medvært gennem 15 år blev fyret for sexchikane, er følsomt?
Det bliver en sal fuld af gribbe, der bare venter på, at du...
Hvorfor stresser du mig? Helt ærligt.
Giv mig et slagtilfælde inden kl. 19, så jeg slipper for eventet.
Jeg må ud af det her!
Det forstår jeg, men jeg...
- Jeg må tage den. - Okay.
Hej, Sarah.
Ringede du til mig kl. 4?
Jeg vågnede og så beskeden.
Ja.
Okay... Jeg må spørge dig om noget.
Efter din mening...
Sådan som selskabet har tøvet med at forny min aftale...
...tyder det på...
...at der er gang i et eller andet?
Såsom hvad?
Øh, altså...
...at de vil erstatte mig?
Eller overvejer at erstatte mig?
Det er i hvert fald aldrig godt.
Men det behøver ikke at betyde det der.
Det gode er, at du har fat i den lange ende nu.
De har hårdt brug for dig.
Mm-hmm.
Du må få lukket den aftale. Og jeg vil have alt, hvad vi bad om.
Er du okay?
Jeg har det fint. Helt fint.
Hvorfor spørger alle mig om det?
Jeg vil bare have det, jeg bad om.
Det vigtigste er godkendelse af medværten.
Sarah, jeg skal kunne styre fortællingen,
så jeg ikke bliver skrevet ud af den.
Alex, hvorfor er du pludselig bange for det?
Det er bare en fornemmelse.
Men det er enormt vigtigt.
Godkendelse af medværten.
Det skal du bare få med. Jeg mener det.
Sørg for det.
Og giv mig besked, så snart du hører fra dem.
Ikke, når du føler, jeg er klar til at høre det.
Okay?
Okay.
Ja. Godt.
Jeg har aldrig sendt en upassende besked.
De kvinder, der er stået frem, syntes, de var upassende.
Synes du, deres reaktion er velbegrundet?
Naturligvis.
Men kvinderne beklagede sig ikke til mig over den adfærd.
Du var jo deres chef.
Du var i en magtposition.
Skabte du mon et miljø,
hvor de trygt kunne stå frem?
Hej. Hvad har du... Nej, nej.
- Det kan vi ikke her. - Men jeg vil have den nu, farmand.
- Hold op. - Tag mig, farmand.
- Kom nu, farmand. - Nu ikke lege Veruca Salt her.
- Hold nu op. - Giv mig det, jeg vil have. Giv mig...
- Åh! - Claire.
- Du må jo ikke sige nej. - Hold nu op, Claire.
Hvis jeg skal holde op, må du bruge stopordet.
Okay. Klimaforandring.
Aha.
- Du mener det alvorligt. - Ja, gravalvorligt. Okay?
Okay. Kom så.
Ingen låste døre. Det ville se virkelig skidt ud...
Kunne vi ikke tale privat sammen?
- Hold op. - Jeg har brug for karriererådgivning.
Det låser man ikke døren for.
Man låser kun døren for én ting.
Du ved godt, at vi to er anderledes end... Ikke?
Det ved vi to, men det ved andre ikke.
Hold nu op. Vi må være pisseforsigtige.
Eller også siger vi det bare til HR her og nu.
Det ville være skræmmende.
Hvordan ville det ikke se ud?
Mener du, at jeg er i et seriøst forhold
med en kvinde, der er halvt så gammel som mig?
Skulle det se skidt ud?
Hvad antyder du?
- Hej. Godmorgen. - Godmorgen.
- Er du klar til mig? - Ja, kom indenfor.
Kom og få... Tak. Bare læg den der.
Ja, selvfølgelig.
Tak, fordi du undersøgte det om vulkaner.
Fedt. Sig til, hvis der er andet, der kommer i udbrud, jeg skal se nærmere på.
- Det skal jeg nok. - Godt.
Men det allervigtigste er,
at vi vil sikre et trygt arbejdsmiljø
for alle på The Morning Show.
Ingen var klar over, hvad der foregik lige for næsen af os.
Det bliver et par hårde uger. Vi slikker vores sår.
Vi skal finde fodfæstet inden højsæsonen. Den starter om...
- Tre uger. - Ja.
Jeg vil ikke lyve. Vi står skidt.
Jobs, programmet,
hele stationens fremtid balancerer på en knivsæg.
- Nej, det gør den nu ikke. - Dem her, Your Day, America...
FAST COMPANY GØR DET SJOVT
De er faretruende tæt på vores seertal.
Det er ikke bare pis og papir. Det er reklameindtægter.
Reklameindtægter, der finansierer stationen og jeres job...
...og jeres familier.
På stationen vil vi arbejde i døgndrift for at finde USA's nye familie,
og undervejs forventer jeg, at I alle yder jeres allerbedste.
Tak for det, Fred. Lad os komme i gang, folkens.
Hvor står vi med hendes kontrakt?
Hun kræver stadig at godkende medværten, men vi er på sagen.
Det rabler for hende.
Få samlet en liste med navne. Mænd, der midlertidigt kan tage pladsen,
og som kan arbejde med en yngre vært, når Alex er væk.
Måske også et par kvinder for et syns skyld, hvis den slipper ud.
Listen er allerede ved at blive udarbejdet. Ellers andet?
Da du fik nyhedsredaktionen,
vidste vi ikke, at vi ville havne i vores største krise.
Nogle vil sige, at I burde have vidst det.
Jeg ved godt, hvad du har gang i.
At du er ny her, giver dig ikke så meget magt, som du tror.
Jeg vil ikke have magt. Jeg påpeger bare det åbenlyse.
Hvis vi havde vidst det, kunne vi have stoppet det.
Men vi vidste det ikke. Vel?
Nej.
- Røvhul. - Jeg har noget godt her.
Hvad så?
Jeg har noget insiderviden. YDA får besøg af et af Mitchs ofre i næste uge.
- Hvem? - Ashley Brown.
Lydteknikeren Ashley? Det er længe siden.
Kan du få hende her tilbage efter alt det?
Jeg vil gøre alt for det.
Det er kæmpestort for os. Jeg måtte gøre meget for at få den info.
Det skal du ikke fortælle mig. Jeg vil ikke...
Fint nok. Jeg fandt det i en lykkekage.
Undskyld. Du har ret. Det er jo selvfølgelig kæmpestort.
Der er fandeme tusind grunde til, at YDA ikke må tale med et af vores ofre.
Gør, hvad der skal til.
Det klarer jeg, chef.
- Rena. - Ja?
Hvor er dagens program?
Jeg leder...
Mener du det, hvor der står "dagens program"?
- Ja. Fuck dig. - Ingen årsag.
Tak.
"Syv..." Hvorfor gør vi det her på syv...
Rena, vil du få fat på Mia?
Syv sølle minutter til det her...
Hvordan står det til?
Jeg stresser helt vildt.
Jeg er som en hjerne, der svæver rundt i rummet med en telefon i hånden.
Det lyder rigtigt. Du skal møde Bradley Jackson i dag.
Bradley Jackson fra programmet i går? Hvorfor fanden dog det?
Vi kører folk i stilling og prøver forskellige ting af.
Det er et godt tidspunkt at køre folk i stilling,
og hun kan blive en god korrespondent.
Ja, det er altid godt at køre folk i stilling, men...
Lige nu?
Du så vel klippet med hende, ikke? Korrespondent? Jeg er ikke...
Jeg så det godt.
Ligesom fem millioner andre så det,
fordi det var pisseunderholdende.
Hun tog også kampen op med Alex Levy.
Det er ikke spor let. Vi må være åbensindede, Chipper.
Det, der virkede førhen, virker ikke længere.
Mødet er sat til kl. 9.30. Lad mig høre, hvordan det går.
- Super. - Godt.
Ja.
Nej.
Stå imod.
Ingen godkendelse af medværten.
Det kommer ikke til at ske.
15 ÅRS-MILEPÆL
STILLE, TAK!
Nej, vi holder planen. Jeg kører dig til neglebehandling.
- Godt. - Du kan godt lide Julie, ikke?
- Jo, hun er fin. - Hun er dygtig.
Er Lizzy klar til efter skole?
Ja, hun møder dig derhenne, og hun glæder sig meget.
Godt.
- Sidste tjek! - Godmorgen.
Reviderede sider. Her.
Sarah ringer. Nu? Nej?
- Undskyld? - Her er Sarah.
Jo, nu.
Undskyld. Tak.
Hej, Sarah. Jeg skal på nu. Gav de sig?
Nej, de står fast.
Ingen godkendelse af medværten.
Jeg ringer efter programmet.
Vil du holde den?
Hvor skal du hen?
Mangler du noget, Alex?
- Er alt i orden? - Ja.
- Jamen han kan ikke gå fra... - Hallo.
Hvad laver du? Vi er på om 90 sekunder.
Jeg må tale med Chip. Jeg må tale med dig.
Hvad sker der? Du skal på om et minuts tid.
- Ja, hør lige her. - Hvad?
Giv mig dit ord på, at I gør forhandlingerne færdige.
Jeg ved godt, du er bange.
Alt det med Mitch giver en masse uro...
Må jeg... Hvorfor er der ingen, der fatter det?
Mitch-tiden... Den er forbi, ikke?
Jeg vil gerne selv kunne styre tingene fra nu af.
Jeg vil godkende medværten.
Ellers går jeg ikke på nu.
Lad os gå hen til scenen. Vi går bare.
Vi kan godt gå.
Men jeg går ikke på skærmen uden dit løfte.
Må jeg forklare dig noget?
At du laver det her nummer nu,
får ikke ledelsen til at love noget.
De tror bare, du er sindssyg.
Måske skal man nogle gange være lidt sindssyg for at få folk til at lytte.
Jeg har kendt dig i 15 år, Chip.
Vi steg i graderne sammen. På godt og ondt.
Mest ondt på det seneste.
Du er den eneste, jeg kender, der kan skaffe mig det her.
Hvis du lover mig det, gør du det også.
Så du må love mig det, Chip.
Tredive sekunder, folkens.
Jeg prøver at beskytte dig, men du gør det umuligt for mig.
Jeg kan ikke love dig, at jeg får det igennem. Jeg...
Du har Alison og Yanko. Lad dem gå på skærmen.
Jeg går ikke på.
Og du skal ikke beskytte mig. Du skal respektere mig.
Er det noget, du har læst på et kort? Hvad er du...
Tyve sekunder.
Jeg er klar til at afløse.
- Sådan, Alison. - Nej.
De... vil tro, du er sindssyg.
Jeg går ikke på.
Ti sekunder.
Ni...
...otte...
...syv...
Godt, jeg lover det! Kom så! Smæk røven i sædet.
Fem, fire, tre, to...
Godmorgen. Jeg hedder Alex Levy.
Og jeg hedder Daniel Henderson.
Her kommer de vigtigste nyheder.
Hej. Jeg hedder Bradley Jackson.
Jeg har et møde med Charlie Black.
Bliver han kaldt Chip eller Charlie?
Charlie er hans arbejdsnavn, men han bliver kaldt Chip.
Okay, så har jeg et møde med Charlie Chip.
Hej. Chip, leder du efter mig?
Ja. Kan du følges med mig?
Anden dag som vært. Det gik ret godt.
Jeg glæder mig til The Twist i dag.
- Må jeg give dig et godt råd? - Ja.
- Der er nye muligheder her. - Ja.
Ved du, hvordan det var med Mitch?
Han var typen, man ikke ville have noget imod at sidde i venteværelse med.
Afslappet, venlig, begavet. Nem at være sammen med.
Jeg synes, du er dygtig.
Sikkert vores bedste journalist i hele huset.
Men jeg overhørte dig på gangen.
Jeg ved, hvad du synes om Gilmore Girls-musicalen.
At den er anti-abort-propaganda. Og jeg er helt med.
Men du skal fandeme ikke gå rundt og sige det.
Det rykker dig sgu ikke nærmere en plads i værtstolen.
Du har mange fordele i kampen.
Ledelsen gransker alle kandidater nøje.
Ødelæg det ikke for dig selv ved at være for alvorlig.
Prøv at være lidt... blidere. Lidt mere omgængelig, ikke?
Siger du, jeg skal være mindre sort?
Var det det, du hørte? Seriøst, Daniel?
- Det er det, du siger. - Fuck...
Du ved ikke engang, at du siger det. Sådan har det været hele mit liv.
"Du skal ikke være klogere end andre. Ikke have for stærke holdninger."
Daniel, det handler ikke om at være sort.
Det handler sgu da om at være Morning Show.
Jeg er på din side her. Det har intet at gøre med at være sort.
Det siger I altid.
For helvede. Ved du hvad?
Gør dig selv en tjeneste til eventet i aften.
Få hilst på folk. Fedt for ledelsen.
Lad, som om du er alles drømmefar,
og lad de elskede Gilmore Girls være.
Den stol kan blive din.
Okay?
- Jeg er med. - Tak.
- Selv tak.
Ja.
Kulkvinden er her.
Skal vi klare det møde lige nu?
Jeg har tusind ting at tage mig til.
Knepper Cory Ellison hende eller...
Det er kraftedeme spild af tid.
Tak, fordi du tager dig tid til mig. Jeg ved, du har travlt.
Det er helt fint. Jeg har ikke spor travlt.
- Jeg så dit video-cv. Det var godt. - Tak.
Du er rykket meget rundt de seneste par år.
Tre år på SENN og et halvt år på BDC inden det...
Ja, ja, jeg er med. Jeg har været en del steder.
Jeg søger en platform, hvor jeg kan få mine idéer ud.
- Apropos det, så har jeg nogle med... - Hvad mener du med idéer?
Jeg har nogle historier, der er velegnede til The Morning Show.
Undskyld, jeg er vist lidt forvirret.
Du vil gerne være korrespondent, ikke? Ikke tilrettelægger.
Korrespondenter præsenterer normalt bare tilrettelæggernes idéer.
Jeg kan godt lide selv at tilrettelægge,
og jeg har nogle gode historier til TMS.
Skal jeg ikke bare gå i gang?
Jo, klart. Okay.
En lille familieejet butik i Chicago
står til at blive overtaget af Target.
Den lokalhistoriske forening vil forhindre det.
Men sagen er,
at familien er sure på foreningen,
fordi den står i vejen for, at de får en mindre formue.
Jeg har en kilde, der kan fortælle mig...
Jeg har forstået konceptet.
Så er der optagelse på universiteterne. Ikke om diversitet...
For helvede.
Optagelse på universitetet.
Men ikke vinklen med diversitet. Pengene.
Nej.
Nej? Okay, øh...
Lige her i New York vil man dedikere et mindesmærke
til de indvandrere, som omkom i Triangle-branden i 1911.
Og at gøre det denne sommer...
Sagde du 1911?
Ja, der var branden. 1911.
Okay.
Jeg kan ikke sige det pænt, men du spilder din tid.
Det er ikke noget for os.
Det er tilsyneladende heller ikke derfor, du er her, så...
Er det ikke noget for jer?
Jeg... Undskyld.
Hørte du overhovedet efter? Du virkede meget distraheret.
Du spurgte mig ikke om noget.
Hvorfor er det ikke noget for jer?
Mener du det der seriøst?
Ja.
Okay.
De er uinteressante. Mødet er slut.
Uinteressante for dig, mener du?
Har du set jeres program for nylig?
Alene i denne uge har jeg set tvillinger, der mødte hinanden på en dating-app,
og en kvinde, der blev anholdt for at sælge falske attester til støttedyr.
Og hvor mange smagsvarianter af is findes der egentlig? Skal jeg blive ved?
Nej, du skal gå.
- I laver et skodprogram. - Tak!
Det er ikke nogen nyhed.
I har fordummet det for at snuppe seere fra Your Day, America,
og det kan ses.
Tror du, du får et job sådan?
Mine historier er gode.
De handler om mennesker og politik. De er fængslende.
Historien om Triangle-branden er relevant
midt i debatten om indvandring.
Jeg beklager, at indvandrede teenagepiger, der brænder ihjel på en fabrik,
ikke betyder noget for dig,
men det kunne føre til en rigtig reportage
om de illegale fabrikker, der findes over hele byen.
Men det skal programmet ikke nyde noget af, vel? Det er jo ikke behageligt og let.
Skal jeg tilkalde vagten?
- Er du da bange for mig? - Gå så!
Folk som dig er årsagen til, at medierne er, som de er.
Tak for det, Chip Charlie Chip, eller hvad fanden du nu hedder.
Du lyder som en smagsvariant af is.
Det kan du jo tage med i din knivskarpe nyhedsdækning.
Hvad fanden?
Lad mig sige det ligeud, Mitch. Økonomisk bliver det hårdt.
Jeg kan godt spænde livremmen lidt ind...
Det er værre end det.
UBA vil ikke betale resten af lønnen i din kontrakt.
- Har de sagt det? - Ja.
De har sendt et dokument om kontraktbrud,
som gør det meget klart.
Hvordan kan jeg have brudt min kontrakt?
Der var samtykke.
- Jeg kan kun sige... - Lisa, der var samtykke.
I den nærmeste fremtid kommer du ikke til at have nogen indkomst.
Okay.
Godt.
Hvad skal jeg så gøre?
Du må træffe nogle valg.
Du har huset i Southampton, ejendommen i Aspen, lejligheden i New York. Hvilke...
Jeg sælger ikke lejligheden.
Du kan nok højst holde dig kørende sådan her i to år.
Hvordan kan det passe? Jeg har tjent flere penge end Gud. Ikke?
Gud brød ikke den moralske klausul.
Moralsk klausul?
Hold da op!
Fuck.
Sikke noget pis.
Moralsk klausul!
De kører de store skyts frem
og giver en alt det, man gerne vil have, bortset fra én ting.
Der er en moralsk klausul i kontrakten.
Men man er jo ikke dum.
Alle siger, at den ikke kommer i spil. Det gør den aldrig.
Det er bare en sikring.
Man har kendt dem i en evighed.
Man har arbejdet sammen med dem, og de accepterede ens adfærd.
Det var okay med dem, og det kan man også se,
eftersom de gav dig den mest lukrative kontrakt i morgen-tv's historie.
Og man ville ikke være den, der sagde:
"Nej, fjern den moralske klausul." Det er et dårligt signal.
Ved du, hvad en moralsk klausul er?
Det er sgu et mål i bevægelse!
Som passer ind i deres kram!
Det er, som vinden blæser.
Hold da op.
Mitch, jeg er din forretningsmanager, ikke din advokat.
Moralsk klausul.
Voldtægtsmand!
Hvad sagde du? Hvad var det, du kaldte mig?
Du skal ikke bare gå. Jeg er ikke engang beskyldt for voldtægt.
Jeg er beskyldt for sexchikane.
Du skal fandeme ikke vinke ad mig!
Hav en god dag, din narrøv.
Ja?
Hej, Ashley. Hannah Shoenfeld.
Jeg er fra The Morning Show.
Det er ikke noget dårligt. Vi synes, det er fint, du fortæller din historie.
Hvorfor er du her så?
Må jeg komme ind? Jeg skal nok gøre det kort.
- Det er ikke nogen god idé. - Fem minutter. Tag tid.
Du har en historie at fortælle.
Hele landet skal høre den, og vi vil give dig en platform til det.
I The Morning Show?
Ja.
Hvorfor skulle jeg tage tilbage? Det sted er...
Gerningsstedet, ja. Det vil kræve stort mod at vende tilbage.
Og det har du. Ellers stod du slet ikke frem.
Jeg lever af at finde historier. Det er mit job.
Når jeg kigger på dig, kan jeg se den historie.
En modig kvinde, der bliver tromlet af en magtfuld mand
og vender stærkt tilbage på landsdækkende tv.
Men hvis du går til YDA, bliver det ikke den historie, vi hører.
Jo. Det er ligegyldigt, hvor jeg fortæller den.
Samtalen er slut. Jeg vil ikke tilbage.
Skal jeg tilkalde vagten?
Fint. Jeg går.
Men det er ikke ligegyldigt, hvor du fortæller den.
Du begår en stor fejl.
Hvorfor?
Fordi det her er tv og ikke kvindestudier på Vassar.
Mange af seerne vil komme med uvidende automatreaktioner.
Hvordan historien fortælles, er altafgørende.
Hvis du gør det i YDA, bliver du den sure kvinde.
Hvorfor det?
Fordi YDA er vores fjende, og det ved alle, der ser programmerne.
De vil se dig som en sur kælling, der er blevet smidt på porten af tv-selskabet,
afvist af en magtfuld mand,
bitter over sin karriere og sit liv,
på jagt efter hævn,
desperat efter at såre dem, der sårede hende,
manipuleret af et konkurrerende program, der bare vil skade sin rival,
smidt ind i kampen som et stykke kød
og så kasseret, når der ikke længe er brug for dig.
Og bagefter er alle ligeglade.
Videre til næste historie.
Det kan jeg ikke. Jeg skal slet ikke gøre det her.
Jo, du skal.
Men hvis du gør det...
Hvis du afslører Mitch Kessler som den sexkrænker, han er...
...så skal du have nosserne til at gøre det i hans eget hus.
Ellers ændrer det ikke noget.
Stil op i The Morning Show.
Kom tilbage til slagtehuset.
Vis alle, at du tør...
...men især skal du vise ham det.
Tak.
- Hallo? - Hej, Bradley.
Det er Cecily fra Cory Ellisons kontor.
Cory vil gerne have dig med til aftenens event.
Det er i galla.
Det er pænt af ham, men jeg er på vej til lufthavnen.
Vi sørger for at ændre din flybillet.
Du bliver hentet på dit hotel.
Jeg har ikke pakket til at kunne tage til galla.
Vi sender et udvalg af kjoler med.
Jeg er forvirret, Cecily.
Jeg mødtes med Chip Charlie Black, og det gik ikke godt.
Han ansætter mig næppe.
Jeg ved kun, at Cory bad mig ringe til dig.
Mellem os to, så ville jeg møde op, hvis jeg var dig.
Ja, okay. Jeg kommer.
Fantastisk.
Gå om på siden. Få et billede. Kom ud heromme.
- Hvad laver du her? - Er han tilbage på skærmen?
Hvad er sidste nyt om Mitch?
Hej, Mitch.
Hvad skylder jeg æren?
Er det allerede tid til min kemiske kastraktion?
Nej, den er planlagt til torsdag.
Nå ja.
Det kan nås, mellem at jeg skal rulles i tjære og fjer og brændes på bålet.
Lige præcis.
Og i øvrigt: fuck dig.
Hold op med at ringe til journalisterne.
Du har vist fået ulovligt aflytningsudstyr i julegave.
Nej, jeg fik et tip om,
at Mitch Kessler har ringet til journalister i hele New York
for at få nogen til at fortælle hans version af sagen.
Hvad fanden, Mitch? Det går jo ikke.
Du er giftig, og det vil du være i lang tid, så...
Hvor længe skal jeg sidde og tage min straf som en mand?
Jeg ved ikke, hvornår det driver over, men det tager mere end én dag.
Det tager flere år.
Så du må gå i hi.
Jeg har dækket nok af den slags historier de seneste par år
til at vide, at når Me Too-pøblen kommer og banker på,
har man to valg.
Man kan enten angre og græde krokodilletårer i lange baner
og bede, til man har blå kugler, og håbe på, at det går væk af sig selv,
eller også kan man tage kampen op.
Og det har jeg tænkt mig, Chip.
Jeg tror, det er min bedste mulighed.
Jeg hyrer en ny advokat.
Jeg vil træde frem,
og jeg vil ikke gemme mig i skam.
Det skal nok virke.
Du må ikke vise dig i aften. Det må du ikke gøre mod Alex.
Min smoking er nystrøget.
Det kan ikke gøres om.
Så jeg tager af sted. Og de lumpne newyorkerjournalister...
Jeg går ind og stirrer de møgsvin lige i øjnene,
og så siger jeg: "Jeg er her. Jeg kan godt se jer."
Det er rent selvmord.
Så jeg dig råbe ad en kvinde på gaden?
Det ligger på Twitter. Det går sgu ikke, mand!
Jeg må tage kampen op!
Jeg vil ikke være offer for offentlige injurier.
Jeg forstår godt, at du er vred. Du er trængt i defensiven.
Men du er alt for følelsesmæssigt ustabil til at gå derind
og komme med overbevisende argumenter.
Du skal ikke spille uskyldig. Ikke over for mig.
Jeg er lige så uskyldig som enhver anden midaldrende heteromand.
Problemet er bare, at det åbenbart er ulovligt nu.
Det er ren mccarthyisme.
Det ved alle godt,
men ingen har modet til at sige det højt.
Så siger jeg det. Mænd dømmes alt for hurtigt af folkedomstolen.
Jeg er enig med dig.
Me Too-bevægelsen er formentlig en overkompensation
for århundreders dårlig adfærd,
som oplyste mænd som os ikke havde noget med at gøre.
Men ønsker du virkelig at få dit privatliv endevendt, Mitch?
Får det dig frikendt?
- Først kom de efter voldtægtsmændene... - Hvad er det, du...
Og jeg sagde ikke noget, for jeg er ikke voldtægtsmand.
Så kom de efter de magtfulde,
og du sagde ikke noget, for du er ikke magtfuld.
Men hvad vil du gøre,
når de kommer efter de helt almindelige perverse stoddere som dig, Chip?
Hvem er så tilbage til at forsvare dig?
Øh...
Jeg går nu. Okay?
Hold dig væk i aften.
Hold din mund.
Begynd for helvede at høre efter, og gør det hjemmefra.
Hvem har lækket det til Times?
Hold din mund, Mitch.
Og hvem har du suttet den af på for at beholde dit job?
Vi ses om et par timer.
Jeg har brug for min makeup, så jeg kan ligne en prinsesse hele aftenen.
Den passer ikke. Jeg skal have mine pastiller og min telefon
og mine øjendråber, og der er ikke plads til noget i den minimale tingest!
Jeg kan tage din telefon.
Hvorfor dog det? Det er for latterligt, Jason.
Du hidser dig op over ingenting...
Over ingenting? Jeg skal bruge alt det bras.
Helt i orden, Alex. Lad mig bare...
- Jeg skal nok få den lukket. - For pokker.
Tak.
- Mor? - Hvad?
- Det skal nok gå. - Nej, min skat.
Det er bare et event.
Bare et event? Der kommer med den værste timing.
Jeg ville hellere stikke knive i øjnene!
- Alex, Alex. - Hvad?
Kan du ikke lade, som om du har madforgiftning, og blive væk?
Det kan jeg ikke.
Så ved alle, at jeg lyver, og at jeg er usikker og bange.
Bange for, hvad der skal blive af mig i kølvandet på Mitch.
Alle derinde er fra pressen. De tror, de ved alt.
Halvdelen hader mig for min succes,
og den anden halvdel hader mig bare.
Fordi de er hjerteløse!
For helvede!
Jeg må ikke græde!
For pokker!
Åh nej.
- Nej, hold op! - Mor.
- Du kan ikke gå ud sådan. - Det ved jeg godt!
- Alex, Alex! - Herovre, fr. Levy.
Hej.
- Okay? - Ja.
Lad os så få overstået det forpulede event, så jeg kan tage hjem og dø.
Tak for det.
Hej, Alex. Tillykke med aftenens hæder.
- Tak. - Hvordan føles det?
Det betyder meget at blive hædret af et så anset selskab,
og jeg er glad for at kunne støtte journalistik af høj kvalitet og...
Lad mig lige tilføje, at The Morning Show er et vigtigt program.
Det er berømt og elsket, og det er ægte journalistik.
Det kan ingen ændre på.
Vi overlever den her skamplet,
og som en ægte familie hjælper vi USA gennem det her.
- Tak. - Selv tak.
Lad os få taget et billede.
Du glemte det med, at det er mig, der får USA igennem det.
Det var underforstået.
Mm.
Det mener du, mange ting er.
Det er der, du gemmer dig. I det underforståede.
Det er en stor ære.
Hvem er du?
Det er udmattende at være så venlig.
Jeg klarer det ikke meget længere.
Lad os gå i baren. Så får du et øjebliks pause
som højtuddannet, sexet gnavpot.
Jeg begynder at tro på, at jeg faktisk har en chance her.
Bliv ved med at fedte.
Cory?
Hende din ven... Bradley Jackson. Hun er en værre ballademager.
Du vil fortryde det valg. Gid jeg kunne sige noget andet,
men det er min fornemmelse.
Fint.
Okay. Godt.
Mor, er Hal gået til sit møde?
Han skulle ringe bagefter, men jeg har ikke hørt fra ham.
Det ved jeg ikke. Han er ikke hjemme endnu. Han gik ved 13-tiden.
Har han været ude i syv timer?
Han ville kigge forbi Brandon bagefter.
Du må ikke lade ham se Brandon.
Det er som at forære ham heroin.
Bradley, nu bliver jeg bekymret.
Jeg ringer senere. Jeg skal bare lige ordne noget,
og så kommer jeg hjem og tager mig af det.
Jeg må løbe nu. Hej, hej.
- Hej! - Godt, du kunne komme.
Jeg viser dig, hvor du skal sidde.
Er du blevet degraderet til placør?
Nej, jeg har bare flyttet dig til et andet bord.
Jeg er glad for at være her for at støtte Alex Levy,
selvom vores programmer kæmper om de samme seere.
Når branchens kvinder skal støttes,
er vi alle i samme båd.
Det, der skete, var ydmygende for hende.
Jeg ville ikke selv kunne tage til sådan et arrangement.
At arbejde sammen med en sexkrænker...
Jeg ved ikke, hvad jeg ville gøre.
Gudskelov er det ikke mig.
- Det er min mor. - Hej.
- Tillykke. Hyggeligt at møde dig. - Tak.
Til Instagram. Den kører i loop.
Ja. Hvor er det sødt.
Det er fint.
- Tak, fordi du kom. - Hvor ser du godt ud.
Tak og i lige måde.
Tillykke. Hvordan går det? Dejligt at se dig.
LEDERSKAB I JOURNALISTIK
Vi må hellere sætte os.
- Tak. - Sådan.
Og I sidder her.
- Ja. Lizzy der, og derovre... - Okay. Og du sidder her.
- Det er Chip, ikke? - Det tror jeg.
Chip. Kom her.
- Hvad? - Hej.
- Er det din plads? - Ja, hvorfor?
Der er to ekstra pladser her.
Har de glemt at fjerne Mitch og Paige?
Jeg håber, det bliver vores værste problem.
Hvorfor siger du det? Hvilke problemer har vi?
Ikke nogen. Jeg klarer det.
Chip, du må...
Hej med jer. I husker vel Bradley Jackson?
Du skal sidde der.
Det kan ikke passe.
Så vidt jeg ved, er jeg leder af stationen. Den er god nok
- Åh nej. - Sid ned.
Okay.
Hej.
Lad mig understrege, at jeg ikke er sammen med ham.
Det var heldigt for dig.
Jeg ved ikke, hvad jeg laver her.
Så er vi to.
Jeg ville ikke forstyrre...
- Hvad laver du ved det her bord? - Cory Ellison placerede mig her.
Okay.
- En dobbelt? Så gerne. - Mm-hmm.
Cory, har vi ikke lige talt om, at Bradley Jackson er en omvandrende katastrofe?
Jo, det har vi.
Hvorfor sidder hun så sammen med os?
Jeg så det som en fin hentydning til Alex.
- Aha. - Hmm.
Kør mig hjem.
Ah.
- Alex. - Hej.
Tillykke. Hvor ser du godt ud.
Tak, Audra. Tak.
Det gør mig virkelig ondt med det hele.
Hvorfor det, Audra? Jeg har ikke kneppet med nogen.
Jeg glæder mig til din tale.
Tak.
Åh nej.
Jeg ved godt, at det er mærkeligt, at jeg sidder hos jer. Jeg...
Jeg ved ikke, hvad Cory har gang i. Jeg føler mig tåbelig,
og det føles, som om de kaster mig rundt som en yoyo.
Hvem?
Cory Ellison. Jeg mødte ham i går aftes,
og han fik mig til at mødes med Chip Black om et job som korrespondent,
og jeg ved ikke, hvorfor jeg er her nu, og de placerede mig ved dit bord.
Det gjorde han for at tage pis på mig.
Skulle jeg tage pis på dig?
- Det tror jeg ikke. Det er da for sjovt. - Mm-hmm.
Ja, det er sjovt. De er sjove.
Øh...
Lad mig spørge dig om noget.
- Ja? - Hvorfor blev du?
- Hvor? - Ved bordet.
Hvis det var så akavet, hvorfor gik du så ikke?
Du er voksen og bestemmer selv. Hvorfor blev du?
Jeg kan ikke bede stationens leder om at skride.
Jeg er et nul.
Jeg er ikke dig.
Hej, Alex. Er du klar til din store tale?
Lad os droppe alt det der pis med mellemmænd, Cory.
Vi skal jo kommunikere gennem agenter og jurister
og dolke hinanden i ryggen,
men jeg vil selv sige det her til dig.
Jeg skriver ikke under uden at få medbestemmelse om medværten.
Det var trist, for det får du ikke.
Vi bryder ikke med vores praksis.
Jeg vil ikke sætte stationens fremtid på spil.
Så stopper jeg.
Så stop, Alex.
Du må ikke være utilfreds.
Vi har for resten købt prisen til dig.
Alex Levy er synonym med integritet.
Hun personificerer vores professions vigtige rolle,
ikke bare i nationens politiske eller forretningsmæssige verden,
men i det amerikanske folks hverdag.
Mine damer og herrer, stjernen fra The Morning Show
og årets modtager af prisen for lederskab i journalistik, Alex Levy!
Kom herop.
Tak for de venlige og smukke ord, Maggie.
Og tak til New Yorks Mediefond
for den kæmpestore hæder.
Men først vil jeg benytte lejligheden til
at undskylde over for alle de kvinder, der blev krænket på The Morning Show.
Jeg er enormt ked af, at vi ikke opdagede, hvad der foregik,
og det føles ærligt talt lidt besynderligt
at modtage en pris for lederskab i journalistik,
når de her ting tilsyneladende foregik lige for næsen af os.
Af den grund
vil jeg gerne dedikere prisen til de kvinder.
Og for det andet
er det her starten på en ny æra for The Morning Show
og for kvinder, alle kvinder, og for de stemmer, der ikke bliver hørt.
Tingene bliver meget anderledes fra nu af.
Jeg vil dele en spændende nyhed med jer alle sammen her til aften.
Frem med telefonerne.
Jeg vil benytte lejligheden til
at præsentere min nye medvært i The Morning Show...
Bradley Jackson.